VIIKKOHAASTE  viikko 12 (16-20.3.2015)
•	Istumista katkaisevia luokkarutiineja:
Tarkistuspisteet: Vastauskirjat tai tehtävien tarkistuspisteet sijoitetaan luokan eri osiin. Oppilas tarkistaa tehtävänsä kauimmaisesta kirjasta. Siirtymisessä tarkistuspisteelle voidaan käyttää myös erilaisia liikkumistapoja.
•	Viikon liikuntajekku: Oppilas tekee omatoimisesti aina ennen paikalleen istuutumista kullekin viikolle yhdessä suunnitellun liikkeen oman paikan vieressä. Jekku on näkyvissä kuvana/lyhyenä ohjeena luokan seinällä.
•	EN: Learning by doing- leikkejä ja pelejä englannin opetukseen. Opetusmateriaali englannin toiminnalliseen opetukseen, jonka avulla oppilaita voidaan motivoida ja sitä kautta oppimistuloksia parantaa. Materiaali sisältää leikkejä ja pelejä, niihin tarvittavat materiaalit ja yleisohjeita toiminnallisuuden lisäämiseksi luokkaan.
https://hyvatkaytannot.oph.fi/kaytanto/1858/
•	ÄI: Sanaluokkia toiminnallisesti.
https://peda.net/liperi/yl%C3%A4myllyn-koulu/paloaukean-yksikk%C3%B6/joustoluokka-3/%C3%A4idinkieli3
•	MA: Kenguru-matematiikkakilpailu on maailman suurin kansainvälinen matematiikkakilpailu. Vuonna 2014 osallistujia oli 6,1 miljoonaa 55 maasta. Kengurukilpailu on alun perin lähtöisin kengurujen mantereelta Australiasta. Ranskalaiset toivat kilpailun Eurooppaan, ja kilpailu on sen jälkeen saavuttanut nykyisen valtavan suosionsa.  Kengurutehtävät eivät ole tavallista koulumatematiikkaa, mutta eivät myöskään ryppyotsaisia kilpamatematiikkatehtäviä. Kunkin ikäluokan tehtävät antavat iloisia oivalluksia ja suosivat perinteisestä "laskemisesta" poikkeavaa lähestymistapaa. Toisinaan kilpailun voittaja on ollut yllätys luokan opettajallekin!
Kengurukilpailussa on viisi sarjaa	
•	Mini-Ecolier: 2. ja 3. luokka
•	Ecolier: 4. ja 5. luokka
•	Benjamin: 6. ja 7. luokka
•	Cadet: 8. ja 9. luokka
•	Student: Lukio                  Tule mukaan, se on ilmaista!
Vuoden 2015 Kengurukilpailu pidetään 19.3.2015 alkaen, viimeistään 18.4.2015. Vuoden 2015 Kengurukilpailusta ja edellisvuoden tehtävistä  on lisätietoa osoitteessa: https://www.mayk.fi/kenguru/2015
HUOM! Mikäli kiinnostuit (luokan yksittäinen oppilas tai koko luokka) kengurukilpailusta, ota yhteys Sirpaan. Häneltä saat ohjeet ja tehtävät osallistumiseen.